《寄别何石人》
明代·释今覞

十年离乱昔同忧，此日成僧忆旧游。每值好秋怜独坐，何人明月共登楼。

旧村到处空青草，故老只今谁白头。閒寺相期不相过，鄱阳余又棹孤舟。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。